Palača

**Palača** ili **palata** (latinski) je raskošna gradska rezidencija vladara feudalaca, plemića, ili danas predsjednika država, koja je dobila ime po rimskoj carskoj palači na Palatinu. Ponekad sinonim za tipološki slični *dvor* ili *[[dvorac]]* (kao *[[Buckinghamska palača]]* u Londonu) i velike moderne građevine (Palača Ujedinjenih naroda u New Yorku).

## Historija

Palače su bile poznate još u drevnom Egiptu, Perziji (Perzepolis), Rimskom Carstvu (Neronova Zlatna palača, Dioklecijanova palača u Splitu i dr.).

U srednjem vijeku obično su utvrde koje su imale prije svega obrambenu ulogu te su građenu u skladu s njom. Gradili su se na uzvišenim humcima i okruženi drvenim ogradama i jarcima, zidovi su im bili i do pet metara debeli, opkopi oko dvoraca punili su se vodom kako neprijatelji ne bi mogli potkopati zidine, a okrugle kule na njihovim kutovima bile su izbočene kako bi strijelci mogli gađati u svim smjerovima. Najsvečanija je bila *Velika dvorana* u kojoj je vladar primao goste i održavao svečanosti.

Islamski vladari su gradili svoje palače na obroncima planina odakle su vladali gradovima u dolini (*[[Alcazar u Segoviji]]*). Raskošne su palače građene tako da u njima ostane ugodno svježe čak i za dugih ljetnih vrućina. Imale su i velika dvorišta s vrtovima, bazenima i fontanama (Alhambra u Granadi).

U Italiji od renesanse se razvija tip gradske palače (*Palazzo*) s krilima, otmjenim dvorištem, često s trijemovima i parkom (kao Palača Pitti u Firenci*. [[Andrea Palladio|Palladijeve]] palače i vile (npr. *Vila Rotonda*) su bile praktična, aktivna gospodarstva za bogate [[venecija]]nske obitelji koje su osiguravale osvježavajuća utočišta za ljeto. Upravo su ove paladijske vile poslužile kao uzor za engleske i američke ladanjske dvorce u 18. stoljeću.

Procvat palače je doba [[barok]]a, kada su [[Apsolutizam|apsolutni vladari]] u strahu od gradskih pobuna podizali raskošne palače na selu odakle su okruženi svojim dvorjanima nastavljali sigurno upravljati zemljom (npr. *Versajska palača*). Tada su izgrađene mnoge i danas najpoznatije palače u europski [[metropola]]ma. Te su palače imale prekrasne [[salon]]e za dvorska slavlja ukrašene [[tapiserija]]ma, [[Zrcalo|zrcalima]], [[slika]]ma i [[kip]]ovima koji su uzdizali kraljeve pobjede, podsjećali na velika djela rimskih careva (s kojima su se poistovjećivali) ili epizode iz [[Grčka mitologija|grčke mitologije]].

== Najpoznatije palače ==
<div style="-moz-column-count: 2; column-count:2; ">
* [[Dioklecijanova palača]] u [[Split]]u, (Hrvatska)
* [[Dvorska kapela Karla Velikog]] u [[Aachen]]u, [[Njemačka]]
* [[Zabranjeni grad]] u [[Peking]]u, [[Kina]]
* [[Alhambra]] u [[Granada|Granadi]], [[Španjolska]]
* [[Palača Pitti u Firenci]], [[Italija]]
* Palača [[Uffizi]] u Firenzi, Italija
* [[Dvorac Chambord]], [[Francuska]]
* [[Dvorac Fontainebleau]], Francuska
* [[Louvre]] u [[Pariz]]u, Francuska
* [[El Escorial]] kod [[Madrid]]a, Španjolska
* [[Versajska palača]] u [[Versailles]]u, Francuska
* [[Belvedere (Beč)]], ([[Austrija]])
* [[Schönbrunn]] u [[Beč]]u, (Austrija)
</div>

== Povezano ==
* [[Vila (građevina)|Vila]]
* [[Utvrda]]
* [[Fortifikacija]]
* [[Arhitektura renesanse]]
* [[Arhitektura baroka]]
* [[Paladijanizam]]

== Reference ==


== Literatura ==

* *Velike arhitekture svijeta*, urednik John Julius Norwich, Marjan tisak, [[Split]], 2005. 
* Marilyn Stokstad, *Art History (Wolume Two)*, Pearson Prentice Hill, [[New Jersey]], 2005. 
* Jadranka Damjanov, *Likovna umjetnost 2'', Školska knjiga, Zagreb, 1994.